bluuebunny/crossref_metadata_2025 huggingface dataset:
Αυξητικό δυναμικό σε σχέση με την έκφραση ορμονικών υποδοχέων σε ενδοκρανιακά μηνιγγιώματα
Authors: Κοτσιάκης Ξενοφών
Published: August 2021

Ο σκοπός της εργασίας αυτής είναι η εκτίμηση της δυνατότητας νέων πολλαπλασιαστικών δεικτών όπως η μιτοσίνη και η τοποϊσομεράση ΙΙα να εκφράσουν ή όχι με ακρίβεια και αξιοπιστία το αυξητικό δυναμικό των μηνιγγιωμάτων συχνών καλοήθων κατά βάσει όγκων του ΚΝΣ. Επίσης να διερευνήσει την χρησιμότητα των ανωτέρω αλλά και καθιερωμένων δεικτών όπως το PCNA και το Κ167 στην άντληση προγνωστικών πληροφοριών επί πλέον αυτών που λαμβάνονται με τα συνήθη ιστολογικά χαρακτηριστικά. Μελετήθηκε το προγνωστικό ενδιαφέρον που τελικά παρουσιάζουν τα επίπεδα των υποδοχέων στεροειδών ορμονών στα μηνιγγιώματα, και συσχετίσθηκαν τα επίπεδα αυτά με το πολλαπλασιαστικό δυναμικό που επιδεικνύουν. Τα αποτελέσματα της μελέτης ήταν άκρως ενδιαφέροντα και αποκαλυπτικά. Οι τιμές του PCNA και K167 αυξάνονται με το βαθμό κακοήθειας ενώ δεν ανεδείχθη προγνωστική σημασία για αυτούς. Η Topo IIα εμφάνισε θετική συσχέτιση με την έκφραση του PCNA και Ki67, αλλά ασθενή με το μιτωτικό δείκτη. Τα μηνιγγιώματα με υψηλό δείκτη σήμανσης Topo IIα εμφανίζουν υποτροπή σε βραχύτερο χρονικό διάστημα. Η μιτοσίνη δεν σχετίζεται με το βαθμό κακοήθειας ενώ υπάρχει θετική συσχέτιση των ΥΟ με την κακοήθεια των μηνιγγιωμάτων.
Μοντελοποίηση μαγνητικών υλικών για βελτιστοποίηση κατασκευής και λειτουργίας ηλεκτρικών μηχανών
Authors: Ροβολής Παναγιώτης
Published: August 2021

Αντικείμενο της παρούσας διατριβής είναι η ανάπτυξη βελτιωμένων μοντέλων θεώρησης των απωλειών των σιδηρομαγνητικών υλικών και μάλιστα μαγνητικών λαμαρινών με χρήση αναλυτικών μεθόδων αλλά και αριθμητικών τεχνικών για την ακριβέστερη αναπαράσταση των απωλειών κενού φορτίου των μετασχηματιστών και των απωλειών πυρήνα των στρεφόμενων ηλεκτρικών μηχανών. Αναπτύχθηκε μετρητική διάταξη με τη χρήση ηλεκτρονικού υπολογιστή και κάρτας λήψης δεδομένων για τη δυνατότητα συστηματικής μέτρησης βρόχων υστέρησης και απωλειών σιδήρου σε σιδηρομαγνητικές λαμαρίνες μέσω διάταξης Epstein με βάση τα διεθνή πρότυπα. Η διαδικασία επεκτάθηκε εφαρμόζοντας αντίστοιχες μεθοδολογίες στην διάταξη Epstein για τροφοδοσία από μετατροπέα ηλεκτρονικών ισχύος που χρησιμοποιεί τεχνικές διαμόρφωσης εύρους παλμών (PWM). Επιπλέον, προτάθηκε ένα νέο φαινομενολογικό μοντέλο για την αναπαράσταση της μαγνητικής υστέρησης βασισμένο στο μοντέλο των Jiles-Atherton. Το μοντέλο περιλαμβάνει δυνατότητα δυναμικής μεταβολής του βρόχου υστέρησης. Επίσης αναπτύχθηκε μοντέλο θεώρησης απωλειών δινορρευμάτων βασισμένο σε ισοδύναμο κύκλωμα παράλληλης τοπολογίας συγκεντρωμένων παραμέτρων (τροποποιημένο κατά Foster). Η ακρίβεια του μοντέλου επιβεβαιώνεται πειραματικά για μαγνητικές λαμαρίνες προσανατολισμένων και μη προσανατολισμένων κόκκων. Τέλος προτάθηκε ένα νέο τροποποιημένο δυναμικό μοντέλο ασύγχρονης ηλεκτρικής μηχανής βασισμένο στο κύκλωμα αναπαράστασης των απωλειών σιδήρου συγκεντρωμένων παραμέτρων. Το μοντέλο αυτό επιτρέπει σημαντική βελτίωση στην εκτίμηση των απωλειών σιδήρου σε περιπτώσεις τροφοδοσίας από αντιστροφέα που χρησιμοποιεί τεχνικές διαμόρφωσης εύρους παλμών.
Οι προσπάθειες των Ελλήνων του Πόντου για αυτοδιάθεση κατά το τέλος της οθωμανικής αυτοκρατορίας 1916-1922
Authors: Γεωργανόπουλος Ευριπίδης
Published: August 2021

Η διατριβή παρουσιάζει όλη την προσπάθεια της κίνησης και επιχειρεί μέσα από ανάλυση και σχολιασμό των διεθνών και τοπικών πολιτικών εξελίξεων να ερμηνεύσει τους λόγους αποτυχίας της. Οι έως τώρα προσεγγίσεις αντιμετώπιζαν το ζήτημα αποσπασματικά και τοπικά. Όμως επρόκειτο για ένα πρόβλημα που ήταν μέρος του Ανατολικού Ζητήματος και άρα θα έπρεπε να ειδωθεί βάσει των διεθνών εξελίξεων και της πολιτικής των Μ. Δυνάμεων. Γι' αυτό και η διατριβή στηρίχθηκε κυρίως σε διπλωματικά αρχεία των υπουργείων Εξωτερικών Ελλάδας, ΗΠΑ (ένας παράγοντας που έως τώρα δεν είχε ερευνηθεί καθόλου), Μ. Βρετανίας και Γαλλίας. Από το πρωτοχρησιμοποιούμενο πρωτογενές υλικό και την ανασύνθεση των έως τώρα γνωστών στοιχείων προέκυψαν νέα στοιχεία, όπως η έντονη κινητικότητα που παρουσιάσθηκε στο ζήτημα το καλοκαίρι του 1917 με εμπλοκή της Ρωσίας και ο καίριος ρόλος των ΗΠΑ το 1919, που οδήγησαν σε νέα συμπεράσματα. Επιγραμματικά η κίνηση απέτυχε λόγω της απουσίας πολιτικής οργάνωσης και εμπειρίας της ηγεσίας των Ποντίων, της οικονομικής αδυναμίας και της πληθυσμιακής εξασθένησης τους μετά τη γενοκτονία και τους διωγμούς κατά τη διάρκεια του Α' Παγκοσμίου Πολέμου, της έλλειψης σαφούς στοχοθέτησης του αγώνα, καθώς προβάλλονταν αιτήματα από την ένωση με την Ελλάδα έως την ανεξαρτησία, της αδυναμίας εξασφάλισης βοήθειας από Μ. Δύναμη, της πολυδιάσπασης της κίνησης με τα διαφορετικά κέντρα που δημιουργήθηκαν και της σύγχυσης που αυτή προκαλούσε, της αργοπορημένης κινητοποίησης για το ζήτημα και της ανάλωσης της σε επιστολές διαμαρτυρίας, της έλλειψης λαϊκής βάσης της κίνησης και κατ' επέκταση της απουσίας ένοπλης εξέγερσης, της απροθυμίας συμμετοχής σε ένοπλο αγώνα (Ελληνική Μεραρχία Καυκάσου, Τάγμα Ποντίων), της εμμονής σε διογκωμένα πληθυσμιακά στοιχεία, της ανεδαφικής αισιοδοξίας μετά την ανακωχή του 1918 και του εφησυχασμού που αυτή προκάλεσε, της αμήχανης πολιτικής του Βενιζέλου που δεν διεκδίκησε εξαρχής τον Πόντο ή έστω την ανεξαρτησία του και των παλινωδιών της πολιτικής του, της εξαρχής αρνητικής στάσης των Μ. Δυνάμεων και τέλος λόγω της αδιάφορης και υπεροπτικής στάσης των Αρμενίων. Ωστόσο δεν μπορούν να θεωρηθούν οι προσπάθειες των Ποντίων απέλπιδες. Εγκλωβίστηκαν όμως σε ξεπερασμένες και ιδεαλιστικές αντιλήψεις για τη στάση των Μ. Δυνάμεων και δεν μπόρεσαν να αντιληφθούν τις αλλαγές που είχαν επέλθει. Ουσιαστικά το επιθυμητό θεωρήθηκε εφικτό και πραγματικότητα από τους Έλληνες αλλά και τους Αρμένιους γι' αυτό και απέτυχαν.
Flexibility and part-time work in Greece
Authors: Γιαννίκης Στέφανος
Published: August 2021

Η ευελιξία στην αγορά εργασίας θεωρείται ένα εξαιρετικά αμφιλεγόμενο ζήτημα. Σημαντικό μέρος της βιβλιογραφίας θέτει υπό αμφισβήτηση τη θέση ότι η ευελιξία των όρων απασχόλησης υποστήριζα την εξισορρόπηση μεταξύ της οικογενειακής και επαγγελματικής ζωής των εργαζομένων και παράθετα ως κύριο κίνητρο εισαγωγής της εργασιακής ευελιξίας τη συμπίεση του κόστους εργασίας. Η παρούσα διατριβή υιοθετώντας τη νεοκλασική οικονομική θεωρία της κατάτμησης της αγοράς εργασίας επιδίωκα να διερευνήσει τις αντιλήψεις των εργαζομένων ως προς τις ευέλικτες μορφές απασχόλησης τόσο στη «δευτερεύουσα» όσο και στην «πρωτεύουσα» ελληνική αγορά εργασίας. Συνεπώς ο ερευνητικός σκοπός είναι διπλός. Πρώτον, να διερευνήσουμε και να συγκρίνουμε τη διαδικασία υποκίνησης (εξωτερικές και εσωτερικές ανταμοιβές) καθώς και τις εργασιακές αντιλήψεις (ικανοποίηση με την εργασία και οργανωσιακή δέσμευση) των εργαζομένων μερικής και πλήρους απασχόλησης στον κλάδο του λιανικού εμπορίου, δίνοντας έμφαση στη γυναικεία εργασία. Δεύτερον, να διερευνήσουμε πως αντιλαμβάνονται την ευελιξία στην αγορά εργασίας οι εργαζόμενοι σε υψηλόβαθμες θέσεις, με υψηλότερες αποδοχές και υψηλότερη εξασφάλιση της απασχόλησης.
Συγκριτική επίδραση ευαίσθητων και πολυανθεκτικών στελεχών Escherichia coli στα κύτταρα της μη ειδικής ανοσίας
Authors: Μπριστιάνου Μαγδαληνή
Published: August 2021

Για να μελετηθεί η επίδραση της πολυανθεκτικότητας των μικροβίων στα αντιμικροβιακά ως προς την επιβίωση του ξενιστή, υπό το φως της ικανότητας των ευαίσθητων και πολυανθεκτικών στελεχών E. coli να διεγείρουν τα μονοκύτταρα, χρησιμοποιήθηκαν 10 ευαίσθητα και 10 πολυανθεκτικά στελέχη E. Coli για να διεγείρουν μονοκύτταρα που απομονώθηκαν από υγιείς ανθρώπους, ενώ στα υπερκείμενα των μονοκυττάρων προσδιορίστηκαν οι TNF-α, IL-6, IL-8, IL-10, IL-12 και sTREM-1. Τα πολυανθεκτικά στελέχη E. coli διέγειραν προς μια πρώιμη παραγωγή των TNF-a, IL-6 και IL-8 κατά τις πρώτες τέσσερις ώρες μετά την έκθεση. Τα ευαίσθητα στελέχη E. coli διέγειραν την πρώιμη παραγωγή της IL-12. Οι διαφορές στην παραγωγή των κυτταροκινών έπαψαν να υπάρχουν μετά από έξι ώρες. Για να ερμηνευθούν αυτές οι διαφορές, έγινε αντίστοιχος πειραματισμός με χρήση θερμικά αδρανοποιηθέντων στελεχών τα οποία πρακτικά αντιστοιχούν στο εκχύλισμα του κυτταρικού τοιχώματός τους. Τα πολυανθεκτικά στελέχη E. coli φάνηκαν ικανά να προκαλέσουν πρώιμη επαγωγή σε κυτταροκίνες ευοδωτικές της φλεγμονώδους διεργασίας, ενώ διέγειραν προς την σύγχρονη απελευθέρωση του sTREM-1. Τα αποτελέσματα δείχνουν ότι τα ευαίσθητα και πολυανθεκτικά στελέχη E. coli διεγείρουν τα ανθρώπινα μονοκύτταρα προς ένα διαφορετικό τύπο απελευθέρωσης ευοδωτικών διαμεσολαβητών της διεργασίας της φλεγμονής.
Μελέτη αιμάτωσης μυοκαρδίου στην κόπωση σε ασθενείς με μικροδρεπανοκυτταρική αναιμία
Authors: Τσιρώνη Μαρία
Published: August 2021

Σκοπός της μελέτης: Η εκτίμηση της μυοκαρδιακής αιμάτωσης κατά την κόπωση σε μικροδρεπανοκυτταρικούς ασθενείς, με τη χρήση τομογραφικού σπινθηρογραφήματος. Υλικό & Μέθοδος: Μελετήθηκαν 30 μικροδρεπανοκυτταρικοί ασθενείς ηλικίας 37.4±10.0, με ολική συγκέντρωση Hb > 7g/dl. Η αιμάτωση ελέγχθηκε με τομογραφικό σπινθηρογράφημα και ιχνηθέτη Tc⁹⁹ᵐ Myoview στο μέγιστο της κόπωσης και 4 ώρες αργότερα. Αποτελέσματα: 8 ασθενείς (26.6%) παρουσίασαν σπινθηρογραφικά ελλείμματα αιματώσεων αναστρέψιμα στην ηρεμία. Η στεφανιογραφία ήταν φυσιολογική. 4 ασθενείς παρουσίασαν επώδυνη κρίση στο τέλος της δοκιμασίας. Οι θετικοί ασθενείς διέφεραν στατιστικά σημαντικά μόνο ως προς την ηλικία και τον αριθμό των λευκών αιμοσφαιρίων. Συμπέρασμα: Η σωματική κόπωση μπορεί να προκαλέσει ισχαιμία μυοκαρδίου σε μικροδρεπανοκυτταρικούς με φυσιολογικά στεφανιαία αγγεία και να πυροδοτήσει επώδυνη κρίση. Η δρεπάνωση είναι πιθανό να είναι ο υποκείμενος παθογενετικός μηχανισμός.
Διαχρονική μεταβολή του ουδού πρόκλησης και ανάταξης κοιλιακής μαρμαρυγής μετά από ταχεία ενδοφλέβια χορήγηση αμιωδαρόνης
Authors: Τσαγάλου Ελευθερία
Published: August 2021

Η αμιωδαρόνη αποτελεί φαρμακευτική ουσία με αποδεδειγμένη αποτελεσματικότητα στην αντιμετώπιση αλλά και στην πρόληψη ποικίλων κοιλιακών καιυπερκοιλιακών αρρυθμιών, όταν χορηγείται από το στόμα. Το μεγάλο ωστόσοχρονικό διάστημα που μεσολαβεί από την έναρξη της χορήγησής της , μέχρι τηνεκδήλωση της αντιαρρυθμικής δράσης περιορίζει τη χρήση της, ιδιαίτερα όταν ηδράση αυτή απαιτείται άμεσα. Η ενδοφλέβια χορήγηση του φαρμάκου είναιιδιαίτερα αποτελεσματική για την ταχεία καταστολή υπερκοιλιακών και κοιλιακώναρρυθμιών αλλά και την ευόδωση της ανάταξης ανθεκτικής κοιλιακής μαρμαρυγής.Ο ελάχιστος ωστόσο απαιτούμενος χρόνος για την έναρξη της αντιμαρμαρυγικήςδράσης και η διαχρονική μεταβολή της δραστικότητάς της δεν έχουν μελετηθεί.Σκοπό της παρούσας μελέτης απετέλεσε η εκτίμηση της διαχρονικήςμεταβολής του ουδού πρόκλησης και ανάταξης κοιλιακής μαρμαρυγής μετά αποταχεία ενδοφλέβια χορήγηση αμιωδαρόνης , σε πειραματικό μοντέλο οξείας ισχαιμίαςμυοκαρδίου.Ο ουδός πρόκλησης κοιλιακής μαρμαρυγής, η σχετική ανερέθιστη περίοδοςκαι ο ουδός ανάταξης κοιλιακής μαρμαρυγής, μετρήθηκαν σε 15αναισθητοποιημένους χοίρους, μετά από 2 λεπτά περιοχικής μυοκαρδιακής ισχαιμίας,προ (τιμές αναφοράς) και 2, 15, 30, 60 και 90 λεπτά μετά από ταχεία ενδοφλέβιαχορήγηση αμιωδαρόνης σε δόση 5mg/kg βάρους σώματος (ν=10, ομάδα Α) ήφυσιολογικού ορού (ν=5 , ομάδα Β).Η αμιωδαρόνη προκάλεσε σταθερή διαχρονική αύξηση του ουδού πρόκλησηςκοιλιακής μαρμαρυγής και της σχετικής ανερέθιστης περιόδου της αριστερής κοιλίας.Η πρωιμότερη σημαντική αύξηση του ουδού, κατά μέσο όρο 50% των τιμών ελέγχου,παρατηρήθηκε στα 15 λεπτά μετά τη χορήγηση της αμιωδαρόνης (13,7 ± 6,5mAέναντι 9,2 ± 4,6mA, ρ=0,009), για να μεγιστοποιηθεί σε τιμές τετραπλάσιες της τιμήςαναφοράς 60 λεπτά από την έγχυσή της (50,3 ± 37,8, ρ=0,008). Ο ουδός ανάταξηςκοιλιακής μαρμαρυγής αντιθέτως, δεν παρουσίασε καμία μεταβολή (ρ=0,342).Συμπερασματικά, η αμιωδαρόνη χορηγούμενη ταχέως ενδοφλεβίως σε δόση 5mg/kgβάρους σώματος προκαλεί διαχρονική αύξηση του ουδού πρόκλησης κοιλιακήςμαρμαρυγής και της σχετικής ανερέθιστης περιόδου, μέχρι τα 60 λεπτά από τηχορήγησή της , χωρίς να επιδρά στον ουδό ανάταξης κοιλιακής μαρμαρυγής.
Extensions, cohomology and classification for Lie algebroids and Lie groupoids
Authors: Ανδρουλιδάκης Ιάκωβος
Published: August 2021

This thesis studies the cohomology and classifies extensions (short exactsequences) of transitive Lie algebroids and transitive Lie groupoids. Suchextensions are related to geometric prequantization, but are also independently interesting from the connection theory point of view.General extensions of Lie algebroids were classified by Mackenzie using ageneralisation of the Eilenberg-MacLane cohomology for the classification ofextensions of Lie algebras. Mackenzie saw such extensions as lifts of a certaintype of crossed module. We apply this point of view here to PBG-algebroids,a notion which allows an extension of Lie algebroids to be replaced by asingle Lie algebroid with a group action. PBG-algebroids moreover haveconnections which respect the group action. Here they are called isometablicto distinguish them from the usual notion of an equivariant connection.We give a PBG form of the classification theorem of Mackenzie, andhence show that PBG-algebroids admit trivialisations which also respectthe group action. These are called isometablic trivialisations and they giverise to the local existence of flat isometablic connections. Moreover, theylead to a new classification for extensions, of Cech-type, which also respectsthe group action of the corresponding PBG-algebroid.Extensions of Lie groupoids correspond to groupoids with a PBG structure as well. The local flat isometablic connections, when integrated, giverise to isometablic sections of the PBG-groupoid and a localisation of thegroup action on the gauge group bundle which satisfies a certain cocyclecondition. The transition functions are isometablic with respect to this localisation and it is shown that this data classifies PBG-groupoids. Moreover,the isometablic transition data are reformulated so as to reflect the natureof the PBG-groupoid as an extension and at the same time differentiate tothe Cech type cohomology that classifies PBG-algebroids. Lastly, crossedmodules of PBG-groupoids are studied, as well as their relation with crossedmodules of PBG-algebroids.
Η λειτουργικότητα του ανεκδοτολογικού λόγου στην κοινωνία της Καρπάθου
Authors: Γεργατσούλης Βασίλης
Published: August 2021

Στόχος της διατριβής ήταν να καταγραφεί ο ανεκδοτολογικός λόγος της Καρπάθου και να μελετηθεί η λειτουργικότητα που επιτελεί. Η καταγραφή έγινε με τη μέθοδο της επιτόπιας έρευνας. Διαπιστώθηκε ότι το ανέκδοτο (παραδοσιακό ή σύγχρονο) είναι ζωντανό και λειτουργεί στην κοινωνία της Καρπάθου. Στο νησί χαρισματικοί αφηγητές (κυρίως άνδρες) προσφέρουν το γέλιο και την ευθυμία στις παρέες. Η φήμη τους εξαπλώνεται σε ολόκληρο το νησί. Τις παραδοσιακές αφηγήσεις, που έχουν συνδεθεί με οικεία βιώματα των Καρπαθίων, οι αφηγητές τις θεωρούν «τοπικές», ανεξάρτητα από την προέλευση τους. Βέβαια, πολλές εντοπίζονται στο Διεθνή Κατάλογο των Aarne - Thompson - Uther. Οι Καρπάθιοι στα ανέκδοτα τους σκώπτουν τους κουτούς και αμόρφωτους και θαυμάζουν τους θυμοσόφους του νησιού. Ενδιαφέρονται για τις διανθρώπινες και διαπολιτισμικές σχέσεις. Στα ανέκδοτα σχολιάζεται ο θεσμός της οικογένειας, οι ανθρώπινοι χαρακτήρες, ο έρωτας, οι ανταγωνισμοί των κατοίκων των γειτονικών τόπων, τα πολιτικά και ιστορικά γεγονότα και διάφορα νεωτερικά θέματα. Πολλά ανέκδοτα αναφέρονται στην επαγγελματική και οικονομική ζωή των Καρπαθίων στο νησί ή στην ξενιτιά. Όλο το φάσμα του πολιτισμού του τόπου σχολιάζεται. Το ανέκδοτο γίνεται καθρέπτης της κοινωνίας, συχνά παραμορφωτικός αλλά πάντα ειλικρινής. Η αποκρυπτογράφηση του αποκαλύπτει σκέψεις και συναισθήματα του λαού, που στη γλώσσα της σοβαρότητας συχνά αποκρύπτονται.
Framework for designing educational games for higher education
Authors: Συρρής Ιωάννης
Published: August 2021

Στόχος: Τα ηλεκτρονικά παιχνίδια αποτελούν αντικείμενο έρευνας σχετικά με τη χρήση τους ως εκπαιδευτικά μέσα. Μπορούν να ενεργοποιήσουν και να προσελκύσουν τους παίκτες ενώ παράλληλα τους προκαλούν και τους παρέχουν κίνητρα ενασχόλησης με αυτά. Στόχος της εργασίας είναι η ανάπτυξης πλαισίου δημιουργίας εκπαιδευτικών παιχνιδιών για τους ναυτικούς και η πρακτική εφαρμογή - αξιολόγηση του πλαισίου αυτού. Μεθοδολογία: Για την παραπάνω μελέτη ανιχνεύθηκαν αρχικά τα χαρακτηριστικά των εκπαιδευτικών παιχνιδιών και οι τρόποι εφαρμογής τους μέχρι σήμερα στην εκπαίδευση. Εξετάσθηκε οι δυνατότητα προσαρμογής αυτών σε ποικίλο μαθησιακό περιβάλλον και εκπαιδευτικούς στόχους - αντικείμενα και εξάγαμε το συμπέρασμα ότι κάτω από την κατάλληλη διαμόρφωση τους μπορούν αν ικανοποιήσουν με επιτυχία οποιοδήποτε μαθησιακό στόχο. Στη συνέχεια εξετάσθηκαν οι ιδιαιτερότητες των ναυτικών και το πλαίσιο εκπαίδευσης τους όπου επιλέχθηκε ο τύπος του παιχνιδιού που ταιριάζει περισσότερο στις ανάγκες τους. Κατόπιν δημιουργήθηκε το πλαίσιο ανάπτυξης εκπαιδευτικών παιχνιδιών προσομοίωσης επιχειρηματικών μοντέλων για ναυτικούς ενσωματώνοντας στη διαδικασία σχεδίασης και ανάπτυξης των παιχνιδιών τις θεωρίες μάθησης, τις εκπαιδευτικές στρατηγικές και τον διδακτικό σχεδιασμό που απαιτεί μία οργανωμένη διδασκαλία ώστε να δημιουργείται παιχνίδι που συνδυάζει την εκπαίδευση με την διασκέδαση. Αποτελέσματα: Στη συνέχεια της εργασίας, χρησιμοποιείται στην πράξη το θεωρητικό πλαίσιο εργασίας που αφορά τη σχεδίαση εκπαιδευτικών παιχνιδιών και δημιουργείται (σχεδιάζεται και αναπτύσσεται) ένα τέτοια παιχνίδι για τους ναυτικούς σε Άλφα έκδοση ώστε να δοκιμασθεί η εφαρμογή και η αποτελεσματικότητα του πλαισίου εργασίας και να διερευνηθεί η χρήση εκπαιδευτικών παιχνιδιών στη ναυτιλιακή εκπαίδευση. Το παιχνίδι αυτό παρουσιάστηκε στους τελειόφοιτους σπουδαστές της Σχολής Μηχανικών της Χίου όπου και συμπληρώσαν ένα ερωτηματολόγιο αποτελούμενο από 16 κλειστού τύπου ερωτήσεις με σκοπό τη διερεύνηση της ελκυστικότητας του παιχνιδιού, της αναπαράσταση του επιχειρηματικού μοντέλου και της αποδοχής των παιχνιδιών ως μέσο εκπαίδευσης στην ναυτιλία. Από την αξιολόγηση των αποτελεσμάτων καθώς και από την συζήτηση που έγινε σχετικά με τη χρήση του παιχνιδιού στην εκπαίδευση, προέκυψαν θετικά αποτελέσματα και χρήσιμα συμπεράσματα που καταδεικνύουν την ικανότητα των παιχνιδιών να χρησιμοποιηθούν ως εκπαιδευτικά μέσα στην ναυτιλιακή εκπαίδευση.
Το φαινόμενο Bell στον κωματώδη ασθενή και σε ασθενείς με νόσο Alzheimer και σκλήρυνση κατά πλάκας (M. S.)
Authors: Ρέπτσης Απόστολος
Published: August 2021

Μελετήσαμε το φαινόμενο του Bell (Φ.Β.) σε 35 ασθενείς σε κώμα ποικίλης αιτιολογίας,σε 69 τυχαίους ασθενείς με νόσο Alzheimer και σε 75 τυχαίους ασθενείς με σκλήρυνση κατάπλάκας (MS). Ως δείγμα υγιών ατόμων χρησιμοποιήσαμε 106 άτομα τυχαία. Πα τηδιαβάθμιση (score) του φαινομένου Bell χρησιμοποιούμε τροποποίηση της κλίμακας Snir καισυν. : 0=καμία απάντηση του οφθαλμού, 1=μικρή κίνηση (ελάχιστη κίνηση προς τα άνω),2=κίνηση προς τα άνω με ορατό τον κερατοειδή, 3=πλήρης απάντηση, ο βολβός στρέφεταιπρος τα άνω και έξω ή άνω μόνο, ενώ δεν είναι ορατός ο κερατοειδής. Επιπλέονχαρακτηρίζουμε το φαινόμενο Bell σαν συμμετρικό και ασύμμετρο. Στους ασθενείς μας σεκώμα με επίπεδο κλίμακας κώματος Γλασκόβης (GCS) κάτω του 8 και σ' αυτούς που τελικάκατέληξαν δεν παράγεται φαινόμενο Bell. Αντίθετα στους ασθενείς μας σε κώμα, πουανένηψαν, όσο αυξάνει το επίπεδο κλίμακας κώματος Γλασκόβης (GCS), τόσο ανεβαίνει ηδιαβάθμιση (score) του Φ.Β. Η παραγωγή του φαινομένου του Bell θα μπορούσε να θεωρηθείπρογνωστικό σημείο για τη βελτίωση της πορείας του ασθενούς, όταν η κλίμακα κώματοςΓλασκόβης (GCS) είναι μεγαλύτερη από 8, σε συσχετισμό πάντα με τη γενική εικόνα τουασθενούς. Στα περιστατικά μας με νόσο Alzheimer, σκλήρυνση κατά πλάκας και υγιή άτομα ηδιαβάθμιση (score) ελαττώνεται με την ηλικία. Σ' αυτές τις ομάδες παρατηρήθηκε επίσηςασυμμετρία στη διαβάθμιση του φαινομένου του Bell με υπεροχή στον Α.Ο. Η ασυμμετρίαείναι στατιστικά σημαντική και αυξάνει με την ηλικία των εξεταζομένων και δεν βρέθηκεστατιστική διαφορά ανάμεσα στα άτομα των τριών ομάδων, όμως παρατηρήσαμε μεγάληδιαφορά στην εκατοστιαία αναλογία της ασυμμετρίας διαβάθμισης. Υπερτερεί με ποσοστό48,48% στην ομάδα ασθενών με νόσο Alzheimer, ενώ στην ομάδα ασθενών με σκλήρυνσηκατά πλάκας φθάνει 18,66% και στο σύνολο των υγιών η ασυμμετρία φθάνει στο ποσοστό16,9 %.
Nanoparticles self-assembly and application to chemical sensors
Authors: Tang Jun
Published: August 2021

Ο στόχος αυτής της διπλωματικής εργασίας είναι να συμβάλλει στην ανάπτυξη καινοτόμων τεχνικών στην αυτό-συναρμολόγηση νανοσωματιδίων σε καλά οργανωμένες δομές. Επίσης για ορισμένες από τις δομές που παρασκευάστηκαν, μελετήθηκαν οι ιδιότητές τους ως χημικοί αισθητήρες. Στην παρούσα εργασία χρησιμοποιήθηκαν κολλοειδή διαλύματα νανοσωματιδίων χρυσού που συντέθηκαν με χημικές διαδικασίες. Μέσω της τεχνικής εκτύπωσης ink-jet και της διηλεκτροφόρησης παρασκευάστηκαν με επιτυχία νανονήματα χρυσού. Μέσω της τεχνικής δημιουργίας περιοδικών δομών μέσω θραύσης το photoresist διαμορφώθηκε σε «σχάρες» με περιοδικότητα κάποιων μικρών. Με αυτές τις δομές αναπτύχθηκε μια διαδικασία για την κατασκευή συστοιχιών νανονημάτων νανοσωματιδίων χρυσού. Επίσης νανοσωματίδια από διάφορα υλικά (πυρίτιο, νικέλιο, πλατίνα και ασήμι) μέσω της εναπόθεσής τους από την αέρια φάση (κατασκευάστηκαν μέσω DC magnetron sputtering) σχημάτισαν αντίστοιχα φιλμ επί των δομών που αναφέρθηκαν πριν. Ακόμα μία μέθοδος αυτοοργάνωσης μέσω της τεχνικής Ostwald Ripening αναπτύχθηκε. Τέλος, μέσω της τεχνικής εκτύπωσης ink-jet κατασκευάστηκε ένας χημικός αισθητήρας ανίχνευσης ατμών.
Πρός μια ριζική αναμόρφωση του συστήματος ποινικής δικαιοσύνης για τους ανήλικους στην Ελλάδα και η πρόβλεψη εναλλακτικών ποινών
Authors: Σταματάκης Νικόλαος
Published: August 2021

[…] Η παρούσα διατριβή, βασιζόμενη σε όλες τις προαναφερθείσες παρατηρήσεις, εστιάζεται στη περιγραφή και αναμόρφωση του σωφρονιστικού συστήματος ανηλίκων της Ελλάδος, καθώς επίσης στην ανεύρεση πιθανών λύσεων των προβλημάτων που το διέπουν. Ωστόσο, δύο σημεία θα πρέπει να διευκρινιστούν από την αρχή αυτής της έρευνας. Το πρώτο είναι ο ακριβής προσδιορισμός του αντικειμένου της προσπάθειας για αναμόρφωση του σωφρονιστικού μας συστήματος· και το δεύτερο, τα όρια μέχρι τα οποία μπορεί να επεκταθεί το ενδιαφέρον της εν λόγω προσπάθειας. […]
Περιορισμοί μετάδοσης στα αμιγώς οπτικά δίκτυα λόγω μη γραμμικών φαινομένων
Authors: Νεοκοσμίδης Ιωάννης
Published: August 2021

Στη παρούσα διδακτορική διατριβή μελετώνται οι περιορισμοί μετάδοσης λόγω μη γραμμικών φαινομένων και ιδιαίτερα λόγω της μίξης τεσσάρων κυμάτων (Four-Wave Mixing - FWM). Αρχικά έγινε ακριβής ανάλυση της στατιστικής φύσης του θορύβου FWM χρησιμοποιώντας την μέθοδο Monte Carlo (MC) και για πρώτη φορά σε οπτικούς θορύβους τη μέθοδο Multicanonical Monte Carlo (MCMC). Η ανάλυση αυτή είναι εξαιρετικής σημασίας για τη σχεδίαση και μοντελοποίηση οπτικών δικτύων. Σε αυτά τα συστήματα, ο θόρυβος FWM αποτελεί την κυρία πηγή μη γραμμικής παραμόρφωσης ιδιαίτερα όταν χρησιμοποιούνται ίνες μη μηδενικής διασποράς (NZDF), υψηλή ισχύς εισόδου, μικρή απόσταση μεταξύ των καναλιών και αντιστάθμιση διασποράς. Η μέθοδος MCMC χρησιμοποιήθηκε επίσης για την μελέτη της επίδρασης της κίνησης IP κατά ριπάς στις επιδόσεις ενός δικτύου IP πάνω από ΜΡλS-DWDM που περιορίζεται από τους θορύβους FWM και ενδοκαναλικής διαφωνίας. Στη συνέχεια, προτάθηκαν δυο νέες μέθοδοι για την αντιμετώπιση του θορύβου FWM η υβριδική διαμόρφωση ASK/FSK και η επιβολή οπτικού τρυλλίσματος στον πομπό. Επίσης μελετήθηκε το θέμα της επιλογής του καταλληλότερου σχήματος οπτικής διαμόρφωσης σε συστήματα WDM με πολλά τμήματα ίνας και ίνες χαμηλής διασποράς (G 655). Τέλος, προτάθηκε και μελετήθηκε μια γραμμή καθυστέρησης που βασίζεται στη διάδοση σολιτονίων αργού φωτός μέσα σε έναν κυματοδηγό συζευγμένων αντηχείων (Coupled Resonator Optical Waveguide - CROW).
Ιστολογική και ανοσοϊστοχημική μελέτη παθήσεων του θυρεοειδούς αδένα, με έμφαση στα παραθυλακιωδή κύτταρα (C - cells), σε νεκροτομικό υλικό
Authors: Μητσέλου Αντιγόνη
Published: August 2021

Το υλικό μας αποτέλεσαν 500 παρασκευάσματα θυρεοειδών αδένων, που συλλέχθηκαν από νεκροτομικό υλικό, τη χρονική περίοδο 1998-2001. Κάθε παρασκέυασμα, μετρήθηκε, ζυγίστηκε και μονιμοποιήθηκε σε διάλυμα φορμόλης. Ελήφθησαν τομές από κύβους παραφίνης και έγινε χρώση με αιματοξυλίνη ηωσίνη. Επιλέχθηκαν τυχαία 190 περιστατικά, τόσο φυσιολογικά όσο και παθολογικά όπου εφαρμόσθηκε η μέθοδος της ανοσοϊστοχημείας ενάντια των αντιορών: θυρεοσφαιρίνη, καλσιτονίνη, καρκινοεμβρυϊκό αντιγόνο, ειδική των νευρώνων ενολάση, χρωμογρανίνη και σωματοστατίνη. Το μεγαλύτερο ποσοστό των παθήσεων το αποτελούσαν οι υπερπλασίες του θυρεοειδή αδένα (24,6%), εν συνεχεία οι θυρεοειδίτιδες (9,6%), καρκινώματα (9%), αδενώματα (7,4%) και οι μεταστάσεις (1,8%). Βρέθηκαν συνολικά 17 περιστατικά με υπερπλασία των C-κυττάρων σε φυσιολογικούς αδένες και σε 53 περιστατικά παθολογικών αδένων. Σημαντική στατιστική διαφορά παρατηρήθηκε μεταξύ των δύο φύλων, μεταξύ των διαφόρων ηλικιών και μεταξύ της έντασης της χρώσης για Cal, CEA, NSE, Crg, GIH, σε φυσιολογικές κυρίως καταστάσεις. Ο μηχανισμός για την εξήγηση αυτών των ευρημάτων δεν είναι γνωστός, αλλά πιθανολογούμε ότι μπορεί να οφείλεται στη μεθοδολογία που χρησιμοποιήσαμε ή ίσως τα C-κύτταρα χάνουν την ιδιότητα να αντιδράσουν έναντι των ορών σε παθολογικές καταστάσεις.
Το περιοδικό «Πλάτων» (1878-1891) και η συμβολή του στη διαμόρφωση των αντιλήψεων για την αγωγή των νηπίων στην Ελλάδα στα τέλη του 19ου αιώνα
Authors: Χρήστου Θεοδώρα
Published: August 2021

Σκοπός της διατριβής είναι η ανάδειξη του περιοδικού «Πλάτων» ως μία από τις σημαντικότερες ιστορικές πηγές για τη γνώση τόσο των κατευθύνσεων της ελληνικής διανόησης στα τέλη του 19ου αιώνα, καθώς και των αγώνων του τότε εκπαιδευτικού κόσμου για τη βελτίωση της παρεχόμενης παιδείας. Στα παιδαγωγικά κείμενα του Πλάτωνα αποτυπώνονται αφ’ ενός μεν οι θεωρητικές απόψεις για θέματα αγωγής Ελλήνων και ξένων παιδαγωγών αφ’ ετέρου δε ο γενικότερος προβληματισμός για την παντελή έλλειψη κρατικού ενδιαφέροντος για τη ίδρυση δημόσιων Νηπιαγωγείων στη χώρα μας. Συμπερασματικά το περιοδικό «Πλάτων» αποτέλεσε το μέσο προβολής των πνευματικών αναζητήσεων του εκπαιδευτικού κόσμου στα χρόνια της κυκλοφορίας του, οι οποίες οδήγησαν στην αναγνώριση της αξίας της αγωγής των νηπίων και βαθμιαία υιοθετήθηκαν από την πολιτική εξουσία της χώρας
Φασματοσκοπική μελέτη Raman μεικτών γυαλιών οξειδίων τελλουρίου-ψευδαργύρου σε χαμηλές-υψηλές θερμοκρασίες ή υψηλές υδροστατικές πιέσεις
Authors: Σταύρου Ελισσαίος
Published: August 2021

Παρουσιάζονται τα φάσματα Raman των μεικτών γυαλιών (TeO₂)₁₋ₓ(ZnO)ₓ (x= 0.1, 0.2, 0.3, 0.4) υπό μεταβλητή θερμοκρασία (20 Κ μέχρι την θερμοκρασία κρυστάλλωσης) ή υδροστατική πίεση (1 Atm μέχρι 12- 14 GPa). Συγκεκριμένα, γίνεται (α) συστηματική μελέτη των δομικών και δυναμικών μεταβολών που συμβαίνουν στα εν λόγω γυαλιά υπό την επίδραση των δύο θερμοδυναμικών μεταβλητών, (β) προσδιορισμός των κρίσιμων σημείων τέτοιων μεταβολών και (γ) συγκριτική μελέτη των κρίσιμων θερμοκρασιών (π.χ. υαλώδους μετάβασης Tg) που προσδιορίζονται μέσω της φασματοσκοπίας Raman με τις αντίστοιχες που προκύπτουν από μετρήσεις διαφορικής θερμιδομετρίας σάρωσης (DSC). Έμφαση δίνεται στη μελέτη της χαρακτηριστικής ζώνης Raman των γυαλιών στις χαμηλές συχνότητες (Μποζονική ζώνη). Επιπλέον, καταγράφονται τα θερμιδογράμματα των γυαλιών (TeO₂)₁₋ₓ(ZnO)ₓ χωρίς και με πρόσμιξη Er⁺³ προκειμένου να διαπιστωθεί η επίδραση της πρόσμιξης σπάνιας γαίας στην θερμοκρασία υαλώδους μετάβασης Tg. Από τις θερμοκρασιακές εξαρτήσεις των φασματικών χαρακτηριστικών της Μποζονικής ζώνης και σε συνδυασμό με τις μετρήσεις DSC στα εν λόγω γυαλιά, διαπιστώνεται ότι η τεχνική της φασματοσκοπίας Raman (και ειδικότερα η συστηματική καταγραφή της Μποζονικής ζώνης) μπορεί να εφαρμοστεί επιτυχώς για την μελέτη της υαλώδους μετάβασης και γενικότερα δυναμικής του άμορφου πλέγματος των τελλουρικών γυαλιών, καθώς και για τον προσδιορισμό κρίσιμων σημείων στην περιοχή της υαλώδους μετάβασης. Η συμπεριφορά των τελλουρικών γυαλιών υπό την επίδραση υδροστατικής πίεσης διαφέρει σημαντικά σε σχέση με άλλα πλεγματικά γυαλιά και έχει ως αποτέλεσμα την ελαστική συμπύκνωση των γυαλιών. Στα γυαλιά με υψηλότερη συγκέντρωση σε ΖnΟ, η εφαρμογή πίεσης οδηγεί σε μεταβολές στη δομή μέσης εμβέλειας, ενώ στο γυαλί (ΤeO₂)₀․₆(ΖnΟ)₀.₄ επιφέρει αλλαγές και στην τοπική δομή που πιθανότατα συνίστανται σε αύξηση του μέσου αριθμού σύνταξης. Με βάση τα διάφορα κριτήρια ευθραυστότητας που έχουν εφαρμοστεί στην παρούσα μελέτη, συνάγεται ότι τα μεικτά γυαλιά οξειδίων τελλουρίου-ψευδαργύρου αποτελούν ισχυρούς υαλοποιητές. Τα αποτελέσματα της παρούσας διατριβής επιβεβαιώνουν την γενικότερη άποψη ότι η Μποζονική ζώνη σχετίζεται με τη δομή μέσης εμβέλειας των γυαλιών.
Εξωχρηματιστηριακές συμβάσεις παραγώγων στο ιδιωτικό διεθνές δίκαιο
Authors: Δαβράδος Νικόλαος
Published: August 2021

Σκοπός της μελέτης είναι η αναζήτηση και ο προσδιορισμός του πλέον αρμόζοντος στις «διεθνείς εξωχρηματιστηριακές συμβάσεις παραγώγων» εφαρμοστέου δίκαιου. Η ανάλυση ακολουθεί την κρατούσα ιδιωτικοδιεθνολογική μέθοδο της υποδείξεως εφαρμοστέου δίκαιου μέσω κανόνων συγκρούσεως σύμφωνα με τα πορίσματα ενός lege fori νομικού χαρακτηρισμού των υπό εξέταση ρυθμιστέων σχέσεων. Στη συνέχεια το συμπέρασμα του προσδιορισμού του εφαρμοστέου δίκαιου με βάση την κρατούσα μέθοδο αξιολογείται συστηματικά και ουσιαστικά με σκοπό να διερευνηθεί εάν και κατά ποσό η κρατούσα μέθοδος προσφέρει όντως την προσήκουσα ιδιωτικοδιεθνολογική ρύθμιση των υπό εξέταση συμβάσεων. Αρχικά επιχειρείται ένας ορισμός και μια αναλυτική εξέταση των ουσιαστικών σχέσεων των συμβαλλομένων με βάση την καθημερινή συναλλακτική πρακτική στις διεθνείς αγορές και την οικονομική ανάλυση των σχέσεων. Σκοπός της αναλύσεως αυτής είναι να διαγνωσθούν και κατηγοριοποιηθούν εκείνα τα ουσιαστικά συστατικά στοιχεία των υπό εξέταση συμβάσεων που θα επιτρέψουν τον περαιτέρω νομικό χαρακτηρισμό τους για τις ανάγκες της ιδιωτικοδιεθνολογικής τους αναλύσεως. Βάσει των συμπερασμάτων του νομικού χαρακτηρισμού η ανάλυση προχωρεί στον προσδιορισμό του εφαρμοστέου δίκαιου κατ’ εφαρμογήν τόσο του ισχύοντος συστήματος κανόνων συγκρούσεως όσο ενός αυτονόμου ιδιωτικοδιεθνολογικού προσδιορισμού του εφαρμοστέου δίκαιου. Τέλος ξεχωριστή ανάλυση επιχειρείται ως προς την έκταση εφαρμογής του εφαρμοστέου δίκαιου και τα ειδικότερα θέματα της διεθνούς συναλλακτικής πρακτικής που σχετίζονται με τις υπό εξέταση συμβάσεις. Αντικείμενο της παρούσας μελέτης είναι η εν στενή έννοια ιδιωτικοδιεθνολογική εξέταση των «διεθνών εξωχρηματιστηριακών συμβάσεωνπαραγώγων» Η ανάλυση που επιχειρείται αφ’ ενός δεν καταλαμβάνει ζητήματα διεθνούς δικαιοδοσίας και δικονομικού διεθνούς δίκαιου και αφ’ ετέρου δεν επεκτείνεται σε εξαντλητική αναφορά και εξέταση των θεμάτων της γενικής θεωρίας του ιδιωτικού διεθνούς δίκαιου τα οποία λαμβάνονται αυτονόητα υπόψη κατά τη συναγωγή συμπερασμάτων στην ανάλυση. Ως forum για τις ανάγκες της ιδιωτικοδιεθνολογικής αναλύσεως νοείται κατ’ αρχήν η Ελλάδα μολονότι επιχειρείται μια κατά το δυνατόν διεθνής εξέταση των σχέσεων που αναλύονται χωρίς προσήλωση στις ρυθμίσεις του ελληνικού ουσιαστικού δίκαιου η εξέταση των οποίων δεν αποτελεί αντικείμενο της παρούσας μελέτης. Η ανάλυση έγινε με βάση το υλικό (βιβλιογραφικό νομοθετικό νομολογιακό) που συγκεντρώθηκε μέχρι την 30.09.2007.
Η πιθανή χρήση του γαιοσκώληκα octodrillus complanatus ως βιοδείκτη οικοτοξικολογικής ρύπανσης με αλουμίνιο.
Authors: Δελαπόρτα Λουκία
Published: August 2021

Ο γαιοσκωληκας Octodrillus complanatus ανήκει στην οικογένεια Lumbricidae και αποτελεί το μεγαλύτερο σε μέγεθος είδος γαιοσκωληκων Το είδος αυτό μελετήθηκε ιστολογικά καθώς και η κατανομή του κολλαγόνου στους ιστούς του Παράλληλα έγινε διερεύνηση των τύπων του κολλαγόνου του και τελικά μελετήθηκε η πιθανή βιοσυσσωρευση αλουμινίου στους ιστούς του ώστε να δειχθεί αν μπορεί να χρησιμοποιηθεί ως βιοδεικτης ρύπανσης των εδαφών με αλουμίνιο Οι μέσες τιμές των συγκεντρώσεων του αλουμινίου που βρέθηκαν στους ιστούς των πειραματόζωων όταν αυτά εκτέθηκαν σε διαφορετικές συγκεντρώσεις αλουμινίου κυμάνθηκαν απο 0 308 ppm ΑΙ εως 0 445 ppm ΑΙ Ειδικότερα στους μάρτυρες η μέση τιμή ήταν 0 337 ppm ΑΙ και 0 404 0 308 0 379 0 345 ppm αντίστοιχα στις συγκεντρώσεις των 10 100 1000 2000 ΑΙ mg/kg εδάφους Η μεγαλύτερη τιμή αλουμινίου (0 445 ppm) στους ιστούς των γαιοσκωληκων μετρήθηκε στην υψηλότερη συγκέντρωση αλουμινίου στο έδαφος (4000mg/kg) Το pH εδάφους επώασης των πειραματόζωων ήταν 6 Συμφωνά με τα παραπάνω αποτελέσματα και σε σχέση με την αύξηση της δόσης του αλουμινίου στο έδαφος δεν διαπιστώθηκε σημαντική διαφοροποίηση των συγκεντρώσεων του αλουμινίου στους ιστούς των ζωών Κατά την ιστολογική μελέτη του γαιοσκωληκα έγινε περιγραφή των ιστών και οργάνων του Μελετήθηκαν αναλυτικά η επιδερμίδα το πεπτικό σύστημα το νευρικό το απεκκριτικό το κυκλοφορικό και τέλος το αναπαραγωγικό σύστημα Εν συνέχεια μελετήθηκε η κατανομή του κολλαγόνου Κολλαγόνο βρέθηκε στην εφυμενιδα και στον συνδετικό ιστό όλων των εσωτερικών οργάνων του γαιοσκωληκα Η μεγαλύτερη ποσότητα κολλαγόνου παρατηρήθηκε στην εφυμενιδα στους μυς κάτω απο την επιδερμίδα και στο νευρικό ιστό του παραπάνω είδους Συμφωνά με τα αποτελέσματα της ανοσοιστοχημειας δεν βρέθηκαν ομοιότητες ανάμεσα στους βασικούς τύπους των ανθρωπίνων κολλαγόνων και του κολλαγόνου των γαιοσκωληκων παρόλο που η δομή του κολλαγόνου 102 των γαιοσκωληκων παρουσιάζει αρκετές ομοιότητες με τα κολλαγόνα των θηλαστικών και σπονδυλοζωων Συμφωνά με τα αποτελέσματα της παρούσης μελέτης ο γαιοσκωληκας Octodrillus complanatus δεν μπορεί να χρησιμοποιηθεί ως βιοδεικτης ρύπανσης με αλουμίνιο και το κολλαγόνο του δεν μπορεί να χρησιμοποιηθεί στην παρασκευή προϊόντων που προορίζονται να έρθουν σε άμεση επαφή με τον άνθρωπο
Οι ψυχικά ανθεκτικοί μετανάστες και παλιννοστούντες έφηβοι μαθητές
Authors: Τάκης Νικόλαος
Published: August 2021

Η παρούσα έρευνα είχε ως στόχο τη μελέτη της επαγγελματικής ικανοποίησης και τωνπηγών εργασιακού άγχους σε δείγμα 722 ανδρών και γυναικών μηχανικών στην Ελλάδα.Για τη διερεύνηση του εργασιακού άγχους των μηχανικών χρησιμοποιήθηκε τοΕρωτηματολόγιο Εργασιακού ÄYXOUc(Occupational Stress Inventory-Revised/OSI-R), ενώγια τη μέτρηση της επαγγελματικής ικανοποίησης το Ερωτηματολόγιο ΙκανοποίησηςΜινεσότα (Minnesota Satisfaction Questionnaire-MSQ). Στην εργασία αυτή διερευνήθηκανόλοι οι παράγοντες που δυνητικά συμβάλλουν στην εμπειρία εργασιακού άγχους στουςεργαζόμενους μηχανικούς, με ιδιαίτερη έμφαση στους παράγοντες που πηγάζουν από τονίδιο τον εργασιακό ρόλο, όπως ο υπερ-φόρτος ρόλου, η ασάφεια ρόλου, η ανεπάρκεια στηνάσκηση ρόλου, τα όρια και η σύγκρουση ρόλων, η ανάληψη ευθυνών και οι εργασιακές συνθήκες. Επιπλέον, ερευνήθηκαν οι τρόποι αντίδρασης-συμπτώματα εργασιακού άγχουςτων μηχανικών, κυρίως αυτά που αφορούν στον επαγγελματικό ρόλο, τις διαπροσωπικέςσχέσεις, την έκφραση συναισθημάτων (ψυχολογικές αντιδράσεις) και τις συνέπειες σεσωματικό επίπεδο. Επίσης, δόθηκε έμφαση στη διαθεσιμότητα ή μη αποθεμάτωναντιμετώπισης του άγχους (coping resources), με ιδιαίτερη έμφαση στη χρήσηδραστηριοτήτων αναψυχής, την υιοθέτηση συνηθειών φροντίδας του εαυτού, τηναξιοποίηση της κοινωνικής υποστήριξης και την ανάπτυξη γνωστικών δεξιοτήτων.Ταυτόχρονα, έγινε μελέτη της γενικής ικανοποίησης που λαμβάνουν οι μηχανικοί μέσα απότην περιγραφή εσωγενών και εξωγενών χαρακτηριστικών της εργασίας τους. Τα δύοφαινόμενα του εργασιακού άγχους και της επαγγελματικής ικανοποίησης μελετήθηκαν υπότο πρίσμα διαφόρων χαρακτηριστικών του επαγγέλματος του μηχανικού (εργασιακόςτομέας, εργασιακή θέση, ειδικότητα και αντικείμενο απασχόλησης), καθώς καιδημογραφικών μεταβλητών όπως το φύλο, η ηλικία, ο τόπος κατοικίας και η οικογενειακήκατάσταση με κύρια τη διάσταση απόκτησης παιδιών. Παράλληλα, έγινε προσπάθειασυσχέτισης των δύο ερωτηματολογίων για τη διεξαγωγή συμπερασμάτων σχετικά με τησχέση που υφίσταται μεταξύ εργασιακού άγχους και επαγγελματικής ικανοποίησης στουςσυγκεκριμένους εργαζόμενους.Βασικά συμπεράσματα της έρευνας ήταν ότι οι βασικότερες πηγές άγχους των μηχανικών είναι ο υπερβολικός φόρτος ρόλων και η ανάληψη ευθυνών, ενώ οι αντιδράσεις άγχους είναικυρίως σε σωματικό επίπεδο και παίρνουν τη μορφή σωματικών ενοχλημάτων, διαταραχώνύπνου και φαγητού καθώς και υιοθέτησης ανθυγιεινών συνηθειών όπως το κάπνισμα και ηχρήση αλκοόλ. Το άγχος που προκύπτει από την εργασία οι μηχανικοί το αντιμετωπίζουνκυρίως με την αναζήτηση κοινωνικής υποστήριξης αλλά και με την ενεργοποίηση γνωστικώνδεξιοτήτων. Τέλος, οι μηχανικοί δηλώνουν σημαντικά επίπεδα επαγγελματικήςικανοποίησης.
Ο ναός του Πρωτάτου
Authors: Φουντάς Παντελεήμων
Published: August 2021

Αντικείμενο η εξακρίβωση της οικοδομικής ιστορίας του Πρωτάτου μέσα από την καταγραφή και επεξεργασία: α) ιστορικών μαρτυριών, β) δομικών παρατηρήσεων και γ) συγκριτικών ενδείξεων-αποδείξεων αρχαιολογικού χαρακτήρα. Τα κυριότερα πορίσματα της μελέτης αφορούν στην βυζαντινή περίοδο (3 οικοδομικές φάσεις). Συγκεκριμένα συνίστανται στην τεκμηρίωση και αναπαράσταση: Α. Της αρχικής μορφής (964 μ.Χ.). Μιας ιδιότυπης σταυρόσχημης ξυλόστεγης βασιλικής με έντονη επίδραση του τύπου των σταυροειδών εγγεγραμμένων, (unicum). Δομική χάραξη με εμβατή την οργυιά. Β. Της μετασκευής ανωδομής και στέγης μετά τον επισημαινόμενο και πιστοποιούμενο στη μελέτη μεγάλο σεισμό του 1231. Μιας διάρθρωσης που εντάσσεται στο πλαίσιο των τυπολογικών καινοτομιών του 13ου αιώνα (σταυρεπίστεγοι κλπ.). Γ. Της οικοδομικής φάσης πριν από την παλαιολόγεια τοιχογράφηση (περ. 1290 μ.Χ.). Η γενική μορφή της στέγης προσεγγίζει εκείνη των τρίκλιτων ξυλόστεγων βασιλικών. Το μεσαίο κλίτος καλύπτεται από ξυλόπηκτη καμάρα τοιχογραφημένη από τον Πανσέληνο με τον Παντοκράτορα, δορυφορούντες Αγγέλους κλπ.
Ανάπτυξη αυτοματοποιημένου συστήματος μικρής διάρκειας πρόγνωσης των μέσης κλίμακας καταιγιδοφόρων συστημάτων με τη χρήση δορυφορικών εικόνων Meteosat
Authors: Κολιός Σταύρος
Published: August 2021

Η παρούσα διατριβή έχει ως αντικείμενο την ανάπτυξη και εφαρμογή ενός πλήρως αυτοματοποιημένου συστήματος εντοπισμού παρακολούθησης και μικρής διάρκειας πρόγνωσης των καταιγιδοφόρων νεφικών συστημάτων μέσης κλίμακας (ΜΚΣ) ικανών να προκαλέσουν ισχυρές βροχοπτώσεις στην περιοχή της Μεσογείου βασισμένο στη χρήση δορυφορικών εικόνων Meteosat. Αρχικά αναπτύχθηκε αλγόριθμος για τον εντοπισμό και την παρακολούθηση της εξέλιξης των ΜΚΣ στη Μεσόγειο με τη χρήση δορυφορικών εικόνων Meteosat δεύτερης γενιάς. Για κάθε ΜΚΣ που εντοπίζεται από τον αλγόριθμο υπολογίζεται ένας αριθμός χρονικών και δομικών χαρακτηριστικών που σχετίζονται με το δυναμικό, το σχήμα, τη θέση και την κίνηση του συστήματος. Ο αλγόριθμος εφαρμόστηκε σε δορυφορικές εικόνες της θερμής περιόδου τριών ετών (2005-2007) για την περιοχή της Μεσογείου παράγοντας την κλιματολογία των ΜΚΣ για την περιοχή αυτή. Στη συνέχεια δημιουργήθηκε μια βάση δεδομένων με τα χαρακτηριστικά 4718 ΜΚΣ που εντοπίστηκαν από τον αλγόριθμο η οποία χωρίστηκε σε δύο υποσύνολα ανάλογα με την έκταση της κατακόρυφης ανάπτυξης των συστημάτων. Η κλιματική βάση αποτελείται από τις τιμές των παραμέτρων που σχετίζονται με τα γεωγραφικά, τα γεωμετρικά και τα φασματικά χαρακτηριστικά των ΜΚΣ. Επίσης από τη βάση αυτή δημιουργήθηκαν μοντέλα που περιγράφουν τη μέση εξέλιξη των χαρακτηριστικών των ΜΚΣ. Στη συνέχεια αναπτύχθηκε αυτόματο σύστημα μικρής διάρκειας πρόγνωσης της εξέλιξης των ΜΚΣ το οποίο βασίζεται στην παρακολούθηση της τρέχουσας εξέλιξης των ΜΚΣ και στην προέκταση της για τις επόμενες λίγες ώρες στο μέλλον χρησιμοποιώντας κάθε φορά στοιχεία από την τρέχουσα εξέλιξη του ΜΚΣ και από το μοντέλο της μέσης εξέλιξης των χαρακτηριστικών των ΜΚΣ. Στο προγνωστικό σύστημα παρέχεται ακόμη η δυνατότητα συνδυασμού του με αριθμητικά προγνωστικά μοντέλα καιρού για τη βελτίωση των εκτιμήσεων. Το σύστημα παράγει μικρής διάρκειας προγνώσεις (2 ως 3 ώρες) για βασικά χαρακτηριστικά ενός ΜΚΣ (έκταση, ταχύτητα και διεύθυνση κίνησης μέση και ελάχιστη θερμοκρασία κ.α.) οι οποίες ανανεώνονται ανά 15. Τέλος, το σύστημα αξιολογήθηκε ως προς την αποτελεσματικότητα και την αξιοπιστία του και κρίθηκε ικανοποιητικό ως προς την εκτίμηση των τιμών βασικών παραμέτρων που σχετίζονται τόσο με το δυναμικό όσο και με τη θέση και την κίνηση του συστήματος.
Συγκριτική ιστολογική μελέτη του πάχους του καταδυόμενου επιθηλίου σε περιοδοντικούς και περιεμφυτευματικούς ιστούς
Authors: Αλμαγκούτ Θαέρ-Πέτρος
Published: August 2021

Τα τελευταία χρονιά η φιλοσοφία και οι δυνατότητες αποκατάστασης του στοματογναθικου συστήματος έχουν αλλάξει ριζικά λόγω της εμφάνισης και εφαρμογής των οστεοενσωματουμενων εμφυτευματων στην καθημερινή οδοντιατρική πράξη. Σκοπός της παρούσας εργασίας είναι η ιστολογική σύγκριση του καταδυομενου επιθηλίου γύρω απο το εμφυτευμα, με εκείνο τωνφυσιολογικών δοντιών, καθώς και η καταγραφή των πιθανών διάφορων που υπάρχουν μεταξύ τους.Το υλικό μας αποτελείται απο είκοσι συνολικά ασθενείς. Δέκα απο αυτούς υποβλήθηκαν σε εξαγωγή δοντιών για ορθοδοντικούς λογούς (υγιή ούλα), και σε δέκα εφαρμόστηκε προσθετική θεραπεία μετοποθέτηση οστεοενσωματουμενων εμφυτευματων. Αναφέρθηκαν οι ιστολογικές διάφορες και ομοιότητες των περιεμφυτευματικων και υγιών περιοδοντικών ιστών. Εκτος απο την οστεοενσωματωση σημαντικό ρολό για την μακροχρόνια διατήρηση του εμφυτευματος διαδραματίζει και η ενσωμάτωση αυτού με τα περιεμφυτευματικα μαλάκα μόρια. Η παρούσα ερευνητική εργασία συνέβαλε στην κατανόηση του ρολού της μικροανατομικης υφής και ιστοπαθολογιας τωνπεριεμφυτευματικων μαλακών ιστών, οπού σε συνδυασμό με την τήρηση των κανόνων στοματικής υγιεινής επιτυγχάνεται η μακρόχρονη διατήρηση των εμφυτευματων.
Εφαρμογή της θεωρίας του λογικού προγραμματισμου στη σημασιολογία των μη-μονοτονικών τυπικών γραμματικών
Authors: Κουντουριώτης Βασίλειος
Published: August 2021

Οι Boolean γραμματικές [A. Okhotin, Information and Computation 194 (1) (2004) 19-48] είναι μια πολλά υποσχόμενη επέκταση των γραμματικών χωρίς συμφραζόμενα η οποία υποστηρίζει σύζευξη και άρνηση στα σώματα των κανόνων. Στη διατριβή αυτή δίνουμε την πρώτη ολοκληρωμένη ανάλυση της σημασιολογίας των Boolean γραμματικών, δηλαδή μια σημασιολογία που εφαρμόζεται σε όλες αυτές τις γραμματικές. Η βασική ιδέα της πρότασής μας έρχεται από το χώρο της άρνησης στο λογικό προγραμματισμό και συγκεκριμένα τη well-founded σημασιολογία η οποία είναι αποδεκτή στο χώρο ως η “σωστή” προσέγγιση στην άρνηση. Αποδεικνύουμε ότι για κάθε Boolean γραμματική υπάρχει μια διακεκριμένη (τρίτιμη) ερμηνεία των μη τερματικών συμβόλων η οποία ικανοποιεί όλους τους κανόνες της γραμματικής και ταυτόχρονα είναι το ελάχιστο σταθερό σημείο ενός τελεστή σχετικού με τη γραμματική. Στη συνέχεια, δείχνουμε ότι κάθε Boolean γραμματική μπορεί να μετασχηματιστεί σε μια ισοδύναμη (υπό τη νέα σημασιολογία) κανονική μορφή. Με βάση αυτήν την κανονική μορφή, προτείνουμε έναν O(n³) αλγόριθμο parsing για κάθε Boolean γραμματική σε κανονική μορφή. Συνοψίζοντας, η πρώτη συνεισφορά της διατριβής αυτής είναι μια σημασιολογία που ενώ εφαρμόζεται σε όλες τις Boolean γραμματικές, διατηρεί την πολυπλοκότητα του parsing που σχετίζεται με τέτοιου είδους γραμματικές. Η δεύτερη συνεισφορά της διατριβής αυτής είναι ένας καθαρά παιγνιοθεωρητικός χαρακτηρισμός των Boolean γραμματικών. Συγκεκριμένα, προτείνουμε ένα άπειρο παίγνιο πλήρους πληροφορίας δύο παικτών για Boolean γραμματικές που είναι ισοδύναμο με τη well-founded σημασιολογία τους. Το παίγνιο είναι εφαρμόσιμο άμεσα και στις πιο απλές κλάσεις των συζευκτικών και χωρίς συμφραζόμενα γραμματικών ενώ παράλληλα προσφέρει μια νέα πολλά υποσχόμενη σύνδεση της θεωρίας παιγνίων και των τυπικών γλωσσών.
Κινητοί πράκτορες
Authors: Μπαούσης Βασίλειος
Published: August 2021

Ο κινητός και γενικότερα ο κατανεμημένος υπολογισμός αποτελούν δύο βασικούς ερευνητικούς τομείς της Πληροφορικής, καθόσον βρίσκουν πολλές εφαρμογές στην καθημερινή μας ζωή, κυρίως λόγω της ταχύτατα αυξανόμενης ανάπτυξης των τεχνολογιών κινητών δικτύων και του Διαδικτύου. Η διείσδυση των τεχνολογιών αυτών στην καθημερινή μας ζωή, έχει αλλάξει κατά πολύ τον τρόπο με τον όποιο εργαζόμαστε, επικοινωνούμε, αναζητούμε πληροφορίες και πολλές φορές οργανώνουμε την ζωή μας. Στην παρούσα Διδακτορική Εργασία εξετάζονται θέματα που αφορούν και στους δύο αναφερόμενους ερευνητικούς τομείς. Βασικός άξονας της Διδακτορικής Διατριβής είναι η υιοθέτηση της τεχνολογίας των Κινητών Πρακτόρων (ΚΠ) και ο συνδυασμός της με άλλες τεχνολογίες και μεθοδολογίες (όπως ο Σημασιολογικός Ιστός, ο συμπερασμός βάσει περιπτώσεων και στοιχεία από την Θεωρία Παιγνίων) στα παρουσιαζόμενα πλαίσια εφαρμογής, ώστε να προσδώσουν καλύτερα αποτελέσματα σε σχέση με τις ήδη χρησιμοποιούμενες τεχνολογίες. Η διατριβή εστιάζει σε δύο βασικούς άξονες, (α). Στη μοντελοποίηση, περιγραφή και συγκριτική αξιολόγηση πλαισίων εφαρμογών που επιτρέπουν με διαφανή τρόπο την προσφορά και επιλογή υπηρεσιών, σε κινητούς χρήστες, σε κινητά δίκτυα με τη χρήση των ΚΠ και (β). Στη μοντελοποίηση, περιγραφή και αξιολόγηση πλαισίου διαχείρισης πόρων σε δίκτυα ΚΠ.
Μοντελοποίηση επιχειρησιακών διαδικασιών και ευελιξία
Authors: Αλεξοπούλου Αθανασία
Published: August 2021

Αντικείμενο της παρούσας διατριβής αποτελεί η διερεύνηση της ευελιξίας ως προς τις επιχειρησιακές διαδικασίες και η ανάπτυξη προσεγγίσεων μοντελοποίησης που εξασφαλίζουν ευελιξία στη σχεδίαση και την εκτέλεση των επιχειρησιακών διαδικασιών. Η ευελιξία ως προς τις επιχειρησιακές διαδικασίες αποτελεί κομμάτι της επιχειρησιακής ευελιξίας. Η επιχειρησιακή ευελιξία είναι μια πολυσύνθετη έννοια που αφορά όλες τις παραμέτρους μιας εταιρείας. Προκειμένου να εξασφαλιστεί η διεξοδική διερεύνηση της επιχειρησιακής ευελιξίας, αναπτύχθηκε μια επιχειρησιακή αρχιτεκτονική που βασίζεται σε οπτικές και αποδίδει σε όλα τα συστατικά μιας εταιρείας την ίδια βαρύτητα. Με βάση αυτή την αρχιτεκτονική, αναπτύχθηκε μια προσέγγιση δύο φάσεων για τη συστηματική μελέτη της επιχειρησιακής ευελιξίας. Κατά την πρώτη φάση, η ευελιξία εξετάζεται για κάθε οπτική ξεχωριστά, ενώ κατά τη δεύτερη φάση εξετάζεται μέσω των συνδυασμών των οπτικών ανά δύο. Οι επιχειρησιακές διαδικασίες αντιστοιχούν σε μια επιχειρησιακή οπτική. Έτσι, η προσέγγιση δύο φάσεων εφαρμόστηκε για την οπτική αυτή προκειμένου να αναδειχθούν οι απαιτήσεις για τη μοντελοποίηση των επιχειρησιακών διαδικασιών ώστε να εξασφαλίζεται ευελιξία. Με βάση τις απαιτήσεις που αναδείχθηκαν, αναπτύχθηκε μια προσέγγιση μοντελοποίησης που βασίζεται στα συμβάντα, η οποία προάγει την ευελιξία στην εκτέλεση των επιχειρησιακών διαδικασιών. Η προσέγγιση αυτή αξιολογήθηκε χρησιμοποιώντας μια μελέτη περίπτωσης από τον ιατρικό κόσμο. Η εφαρμογή αυτή ήταν κατάλληλη για τη μελέτη των απαιτήσεων μοντελοποίησης που αναδείχθηκαν. Με βάση την αξιολόγηση, αναπτύχθηκε μια πιο εξελιγμένη έκδοση της προσέγγισης αυτής που ονομάστηκε “Notify and Register”. Η “Notify and Register” βασίζεται επίσης στα συμβάντα και αποσκοπεί στην ευέλικτη μοντελοποίηση δυναμικών, έντονα ανθρωπο-εξαρτώμενων επιχειρησιακών διαδικασιών. Η "Notify and Register” επαληθεύτηκε μέσω της εφαρμογής της στη σχεδίαση της διαδικασίας θεραπείας ασθενούς σε νοσοκομείο, η οποία αποτελεί τυπικό παράδειγμα δυναμικής έντονα ανθρωπο-εξαρτώμενης διαδικασίας.
Το ιατροβιολογικό πρότυπο του καθηγητή της φυσιολογίας Σπυρίδωνος Δοντά και η εποχή του
Authors: Στριγγάρη Σοφία
Published: August 2021

Η παρούσα διατριβή ασχολείται με τη μελέτη της βιογραφίας και την αποτίμηση της επιστημονικής εργογραφίας του αειμνήστου καθηγητή της Πειραματικής Φυσιολογίας και ακαδημαϊκού Σπυρίδωνος Δοντά (1878-1958) 50 χρόνια μετά το θάνατό του. Το περιεχόμενο της διατριβής εστιάζεται, κατά κύριο λόγο, στο πρωτοποριακό για την εποχή του ιατρο-βιολογικό του πρότυπο. Οι κλινικο-ερευνητικές μελέτες, το διδακτικό έργο κι οι εθνικοκοινωνικές δραστηριότητές του καρποφόρησαν και δικαιώθηκαν στην Ιατρική Σχολή, όπου δίδαξε για πρώτη φορά το μάθημα της γενικής βιολογίας, καθώς και το μάθημα της ηλεκτροκαρδιογραφίας, μετά την απόκτηση του πρώτου ηλεκτροκαρδιογράφου στην Ελλάδα, ύστερα από δικές του φροντίδες, από το εργαστήριο της Πειραματικής Φυσιολογίας. Ανάλογη ήταν η συνεισφορά του στην ανανέωση και τον εκσυγχρονισμό των οργάνων του εργαστηρίου της Πειραματικής Φυσιολογίας με χαρακτηριστικό παράδειγμα την περιγραφή, από τον ίδιο, ενός νέου πρωτότυπου αυτογραφικού οργάνου –γνωστού στη βιβλιογραφία με το όνομα του (ελαστικογράφος Δοντά)- με το οποίο αποτυπώνεται με ακρίβεια η γραφική παράσταση της ελαστικότητας των μυών. Η πολύπλευρη πνευματική συνεισφορά του συνεχίστηκε κι ολοκληρώθηκε στην Ακαδημία Αθηνών με την ίδρυση του Υδροβιολογικού Ινστιτούτου, για τη λειτουργία του οποίου αφιέρωσε τα τελευταία χρόνια της επιστημονικής σταδιοδρομίας του. Η πλούσια ιατρο-βιολογική συνεισφορά του, συνέβαλε κατ’ εξοχήν στη ραγδαία εξέλιξη της φυσιολογίας στην Ελλάδα κατά την πρώτη 50ετία του 20ου αιώνα. Από τη συστηματική μελέτη της βιο-εργογραφίας του προκύπτει ότι, ο Σπυρίδων Δοντάς, ήταν φανατικός λάτρης κι οπαδός της θεωρίας της ενότητας των επιστημών.
Τοπογραφική και ιστολογική μελέτη των επιθημιωμάτων του προσώπου και η ανταπόκρισή τους στα διάφορα είδη θεραπείας στην περιοχή της Νοτιοδυτικής Πελοποννήσου
Authors: Μίντζιας Παναγιώτης
Published: August 2021

fgsdf